Airsoft
Airsoft, pe Softair a-wechoù, a vez graet eus ur sport lec'h ma vez daou skipailh oc'h enebiñ hag o klask risañ an enebourien dre implij adskeudennoù armoù anvet armoù airsoft hag a denn boleodoù plastik 6 pe 8 milimetr.

Dre ma ne vez ket merket an enebourien gant pentur evel er paintball, an airsoft a chom stag ouzh ur c'hod a enor o welet ur c'hoarier o vont maez eus ar c'hrogad adal ar mare ma vez tizhet gant ur bolod ha memes ma n'eus bet test ebet eus ar fed nemetañ.

Istor an Airsoft 
Ne gaver ket un deiziad resis eus ar c'hentañ tro ma oa bet graet gant ar sport airsoft.

Lam d'an armoù e Japan 
Goude an Eil Brezel-bed e bro Japan e oa bet lakaet e plas meur a lezenn evit difenn ouzh ar vro d'en em armañ hag un-dro. Er bloavezh 1946 gant ar vonreizh nevez e oa bet savet ul lezenn evit difenn ouzh Japaniz perc'henniñ armoù betek an armoù doare dastumadenn.

An adskeudennoù gentañ 
Er bloavezhioù 1960 e vez kavet an tu da dremen e-bioù al lezenn dre perc'henniñ adskeudennoù armoù savet gant plastik. An embregerezh Maruzen a vezo an hini gentañ da ginnig seurt armoù da werzhañ. Evelato an armoù n'hallent ket tennañ bollodoù gwirion.

An adskeudennoù c'hoari gentañ 
Etre ar bloavezhioù 1970 betek ar re 1980 e vez graet eus ar mare-se hini ar "c'hlasik airsoft".

E-kreiz ar bloavezhioù 1970 , en ur chom stag ouzh al lezenn japanat, o tifenn da grouiñ ha da perc'henniñ armoù-tan, ijinourien ar vro a grogas gant stummañ adskeudennoù o reiñ an tu da dennañ.

Tanio Kobayashi a voe unan eus ar re gentañ anezho. Gant an ijinourien-se e vez choazet da implij bollodoù 6 milimetrad skarzhet dre aer gourwasket evel-se e voe kavet an tu da dremen e-bioù d'al lezennoù.

Ar c'hentañ adskeudenn airsoft lakaet e gwerzh a oa bet ur fuzuilh FAMAS (Galleg: Fusil d'assaut de la Manufacture de Saint Étienne). A-feur ma voe produet an armoù-se ne voe ket mui nemetken an dastumerien a voe dedennet met ivez lod tud dedennet evit c'hoari ganto.

Krogadoù o lakaat e-krog div skipailh oc'h enebiñ a voe krouet anvet Survival Games pe Wargame an armoù implijet a vez lesanvet airsoft guns ar pezh a ro hiziv-an-deiz anv ar sport an airsoft.

Tachennoù c'hoari 

An airsoft a vez c'hoariet pe war tachennoù en diavaez pe war tachennoù en diabarzh doare penntioù. Ar c'hoadeier hag ar savadurioù dilezet a vez al lec'hioù implijet ar muiañ. Evit chom hep degas kudennoù d'an dud nann c'hoarierien e vez klasket lec'hioù difuet evel ar c'hoadeier hag a c'hell bezañ pell eus an tiez hag an dud.

Evit an tachennoù urban e vez klasket ober gant ar memes doare met diaesoc'h eo neuze ez eo muioc'h tachennoù urban savet a-ratozh hag a vezo kavet.
Pa ne gaver ket tachenn ebet e vez tu da furmiñ tachennoù prevez pe tachennoù kêr.

Ar reolenn a zo da sevel harzoù sklaer tro-dro d'al lec'h c'hoari evit ma ne vefe ket direnket an dud nann c'hoarierien anezho. Lakaet e vez panelloù pe c'hoazh seizennoù hervez gorread an dachenn.

Un dachenn troc'h surentez a vez ret kaout etre an dachenn c'hoari ha peurest ar bed dre ar riskloù evit an daoulagad a vez gant ar bollodoù plastik evit tud nann dafaret.

An tu a zo da rannañ an doare tachennoù c'hoari evel:
 En diavaez war ar maez (koadeier, parkeier...)
 Urban (penntioù, uzinoù difuet...)
 CQB (Saozneg: Close Quarter Battle) lec'hioù c'hoari e savadurioù nemetken

E pep tachenn e vezo kavet ul lec'h goudor lesanvet "Safe zone", ul lec'h evit ar c'hoarierien lakaet maez c'hoari dre un ten pe ur fazi hag ul lec'h evit an dud nann c'hoarierien hag a fellfe dezho dont war an dachenn memestra.

An Airsoft dre bro

Breizh 
E Breizh e gaver skipailhoù airsoft e-leizh an darn anezho o kaout an anv Breizh e-barzh:
 Breizh Airsoft Tactical
 Breizh Airsoft Force
 Breizh Airsoft
 Breizh'hell Airsoft
Ne gaver ket anat un diforc'h gant ar skipailhoù all airsoft dre-ar-bed nemet ar fed da lakaat war-raok an orin breton war an unwiskoù dre implij simboloù Breizh evel an erminigoù pe ar Gwenn-ha-du.

Belgia 
An airsoft a zo bet degemeret evel ur sport dre anavezadur an Airsoft Alliantie Belgïe vzw (AAB) gant ar Bloso er bloavezh 2008 evel un « unvaniezh sport ofisiel d'an airsoft », gwelet eo a-benn neuze evel ur « sport deraouad » e Flandrez.

Implijet e vez kalz an unwiskoù implijet gant al lu belgian er skipailhoù airsoft eus ar vro-se. An touellivadur a zo neuze an hini ABL (tallizherennoù: Armée Belge/Belgisch Leger)

Liammoù diavaez

Embregerezhioù Airsoft 
 Maruzen Japan

Notennoù ha daveennoù 

Airsoft
Ijinadennoù Japan
C'hoarioù